Nóg miljoene se belastinggeld na SAUKArgieffoto Die Suid-Afrikaanse belastingbetaler gaan R3,2 miljard moet hoes vir die SAUK se reddingsboei van die regering, volgens ŉ aankondiging Vrydag deur die minister van kommunikasie, Stella Ndabeni-Abrahams. Van die R3,2 miljard gaan R2,1 miljard Maandag al aan die SAUK oorbetaal word nadat die SAUK-raad ŉ omdraaistrategie goedgekeur het wat vir die nasionale tesourie aanvaarbaar is. Die SAUK het voorts heeltemal voldoen aan vyf van die agt vereistes wat die tesourie vir die toestaan van die reddingsboei gestel het. Die uitsaaikommissie het gedeeltelik aan nog twee vereistes voldoen en onderneem om die oorblywende vereiste dringend te takel. Die vyf vereistes waaraan volkome voldoen is behels: Minister Stella Ndabeni-Abrahams. Foto: Siyabulela Duda/GCIS Die twee vereistes waaraan gedeeltelik voldoen is behels die skep van afsonderlike bestuurspraktyke vir die kommersiële en openbare diensaspekte van die SAUK en ŉ uiteensetting van onnodige bates van die SAUK wat verkoop kan word. Die aspek waaraan nog nie voldoen is nie, is die identifisering van groepe in die private sektor wat kan saamwerk om die SAUK te verbeter. Ndabeni-Abrahams het aangedui dat die SAUK gereed staan om aan hierdie laaste vereiste ook te voldoen.